Ugelstad-kuler

Ugelstad-kuler, også skrevet ugelstadkuler, er mikroskopiske, nøyaktig like store plastkuler. Disse kan brukes innen kromatografi, som spacere i LCD- skjermer, i kosmetikk og for å modellere fysiske prosesser. Partiklene kan også gjøres magnetiske. Disse har mange anvendelser innen medisin, de brukes i diagnostikk og kreftbehandling ved å isolere celler, DNA og mRNA, eller for å måle proteiner. 

Ugelstadkulene er oppkalt etter den norske kjemikeren, dr.philos. John Ugelstad (1921–1997) som, i nært samarbeid med professor Arvid Berge og dr.ing. Turid Ellingsen, oppfant kulene i 1977. Ugelstad var professor ved NTH, i tillegg var han konsulent ved SINTEF. Berge og Ellingsen var ansatt ved SINTEF. 

Dyno Industrier fikk lisens på produksjon av kulene i 1980. Dette la grunnlaget for Dynal Biotech, da Dyno og A.L. Industrier gikk sammen i 1986/1987.

Referanser

Eksterne lenker
 Oppslagsordet «Ugelstad-kuler» i Store norske leksikon

Norske oppfinnelser
NTNU
SINTEF
Medisin